
JUDEŢUL TIMIŞ







        P R I M A R

PRIMĂRIA MUNICIPIULUI TIMIŞOARA

                    Dr. ing. Gheorghe CIUHANDU

SERVICIUL DEZVOLTARE ŞI INTEGRARE EUROPEANA

Nr. SC 2003-21477/08.12.2003

REFERAT

privind obiectivul “Parcul de tehnologia informaţiei Timişoara”


În vederea sprijinirii şi dezvoltării unor structuri menite să producă tehnologie de vârf, cu precădere în domeniul IT, prin H.C.L.nr.167/29.07.2003, Consiliul Local al Municipiului Timişoara, a aprobat asocierea şi contractul de asociere în participaţiune încheiat între: Consiliul Local al Municipiului Timişoara, Consiliul  Judeţean Timiş, Universitatea Politehnica Timişoara, Universitatea de Vest Timişoara şi Institutul e-Austria, în vederea  realizării unui parc ştiinţific şi tehnologic “Parcul de tehnologia informaţiei Timişoara”. 


Este necesară desemnarea a doi reprezentanţi ai Consiliului Local al Municipiului Timişoara, în Consiliul de Conducere a Asocierii în participaţiune.


Art. 3 al hotărârii mai sus menţionate prevede că : Administrarea obiectivului “Parcul de tehnologia informaţiei Timişoara”,  realizat ca urmare a asocierii în participaţiune va fi încredinţată - pe bază de mandat - unei societăţi comerciale cu obiect de activitate exclusiv, ce va fi înfiinţată în acest scop cu aprobarea Consiliului Local al Municipiului Timişoara”.
Prin urmare se propune înfiinţarea de către Consiliul Local al Municipiului Timişoara, Consiliul  Judeţean Timiş, Universitatea Politehnica Timişoara, Universitatea de Vest Timişoara şi Institutul e-Austria a unei societăţi comerciale pe acţiuni, având ca domeniu exclusiv de activitate, administrarea obiectivului “Parcul de tehnologia informaţiei Timişoara”. Denumirea societăţii comerciale va fi “IT PARC MANAGEMENT S.A.”.

Societatea îşi va desfăşura activitatea de administrare în baza unui Contract de Mandat încheiat cu Asocierea în Participaţiune constituită în vederea realizării obiectivului “Parcul de tehnologia informaţiei Timişoara”.
În vederea asigurării funcţionării legale a societăţii este necesară nominalizarea reprezentanţilor Consiliului Local al Municipiului Timişoara în:

- adunarea generală a acţionarilor a S.C. IT PARC MANAGEMENT S.A.
- Consiliul de Administraţie al S.C. IT PARC MANAGEMENT S.A. 

- Comisia de Cenzori a S.C. IT PARC MANAGEMENT S.A.


Având în vedere cele  mai sus menţionate, prevederile art. 251 – 256 Cod Comercial, cele ale  OG 14/2002 – privind constituirea şi funcţionarea parcurilor ştiinţifice şi tehnologice, aprobată şi modificată prin Legea nr. 50/2003, precum şi prevederile Legii nr.31/1990 privind societăţile comerciale;

Propunem:

Comisiilor I, II,III şi IV ale Consilului Local al Municipiului Timişoara spre aprobare:

1. Desemnarea domnului Gheorghe Ciuhandu şi a doamnei Aurelia Junie ca reprezentanţi ai Consiliului Local al Municipiului Timişoara în Consiliul de Conducere al Asocierii în Participaţiune, constituită în vederea realizării “Parcului de tehnologia informaţiei Timişoara”; 

2. Aprobarea înfiinţării şi  a Actului Constitutiv al S.C. IT PARC MANAGEMENT S.A. – prezentat în Anexa 1; 

3. Desemnarea unui reprezentant al Consiliului Local al Municipiului Timişoara în Adunarea Generală a Acţionarilor al S.C. IT PARC MANAGEMENT S.A.

4. Desemnarea unui reprezentant al Consiliului Local al Municipiului Timişoara în Consiliul de Administraţie al S.C. IT PARC MANAGEMENT S.A. (exclus ales local sau funcţionar public)

5. Desemnarea unui reprezentant al Consiliului Local al Municipiului Timişoara în Comisia de Cenzori a S.C. IT PARC MANAGEMENT S.A. (exclus ales local sau funcţionar public)

